Document ID: 32007R1543

REGOLAMENT TAL-KUMMISSJONI (KE) Nru 1543/2007
ta’ l-20 ta’ Diċembru 2007
li jemenda r-Regolament (KE) Nru 581/2004 li jiftaħ stedina permanenti għall-offerti dwar ir-rifużjoni ta’ l-esportazzjoni li tikkonċerna ċerti tipi ta’ butir u r-Regolament (KE) Nru 582/2004 li jiftaħ stedina permanenti għall-offerti dwar ir-rifużjoni ta’ l-esportazzjoni li tikkonċerna t-trab tal-ħalib xkumat
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju 1999 dwar l-organizzazzjoni komuni tas-suq tal-ħalib u tal-prodotti tal-ħalib (1), u partikolarment l-Artikolu 31(3)(b) u (14) tiegħu,
Billi:
(1)
L-Artikolu 1(1) tar-Regolament tal-Kummissjoni (KE) Nru 581/2004 (2) u l-Artikolu 1(1) tar-Regolament tal-Kummissjoni (KE) Nru 582/2004 (3) jiftħu stedina permanenti għall-offerti dwar ir-rifużjoni ta’ l-esportazzjoni li tikkonċerna ċerti tipi ta’ prodotti tal-ħalib lejn destinazzjonijiet minbarra ċerti pajjiżi terzi u żoni.
(2)
Sabiex ma jkunx hemm misinterpretazzjonijiet ta’ l-istatus ta’ dawk id-destinazzjonijiet, huwa xieraq li ssir distinzjoni bejn pajjiżi terzi u territorji ta’ l-Istati Membri ta’ l-Unjoni Ewropea li ma jagħmlux parti mit-territorju doganali tal-Komunità.
(3)
L-Artikolu 2(2) tar-Regolament (KE) Nru 581/2004 u l-Artikolu 2(2) tar-Regolament (KE) Nru 582/2004, jistabbilixxu l-perjodu ta’ applikazzjoni għal offerti dwar iċ-ċertifikati ta’ rifużjoni ta’ l-esportazzjoni għall-butir u għat-trab tal-ħalib xkumat kif xieraq. Minħabba s-sitwazzjoni tas-suq tal-ħalib u l-prodotti tal-ħalib, ir-Regolament tal-Kummissjoni (KE) Nru 1119/2007 tas-27 ta’ Settembru 2007 li jidderoga mir-Regolament (KE) Nru 581/2004, li jiftaħ stedina permanenti għall-offerti dwar ir-rifużjoni ta’ l-esportazzjoni li tikkonċerna ċerti tipi ta’ butir, u mir-Regolament (KE) Nru 582/2004 li jiftaħ stedina permanenti għall-offerti dwar ir-rifużjoni ta’ l-esportazzjoni li tikkonċerna t-trab tal-ħalib xkumat (4), ipprovdiet għal perjodu wieħed fix-xahar għall-applikazzjoni għall-offerti fl-aħħar terz ta’ l-2007.
(4)
Peress li aktarx din is-sitwazzjoni tas-suq se tibqa’ l-istess, u bl-għan li jkunu evitati proċeduri u spejjeż amministrattivi żejda, huwa xieraq li din il-frekwenza ta’ żmien tkun adottata b’mod definit b’bażi permanenti minn Jannar 2008.
(5)
Għalhekk jeħtieġ li ssir emenda għar-Regolamenti (KE) Nru 581/2004 u (KE) Nru 582/2004 kif xieraq.
(6)
Il-miżuri provduti f’dan ir-Regolament huma skond l-opinjoni tal-Kumitat ta’ Ġestjoni għall-Ħalib u l-Prodotti tal-Ħalib,
ADOTTAT DAN IR-REGOLAMENT:
Artikolu 1
Ir-Regolament (KE) Nru 581/2004 huwa emendat kif ġej:
(1)
Fl-Artikolu 1(1), it-tieni subparagrafu għandu jinbidel b’dan li ġej:
“Il-prodotti msemmija fl-ewwel subparagrafu huma intiżi għall-esportazzjoni lejn id-destinazzjonijiet kollha minbarra l-pajjiżi u ż-żoni li ġejjin:
(a)
pajjiżi terzi: Andorra, is-Santa Sede (l-Istat tal-Belt tal-Vatikan), il-Liechtenstein u l-Istati Uniti ta’ l-Amerka;
(b)
it-territorji ta’ l-Istati Membri ta’ l-UE li ma jagħmlux parti mit-territorju doganali tal-Komunità: Ġibiltà, Ceuta, Melilla, il-Komuni ta’ Livigno u Campione d’Italia, Heligoland, Greenland, il-Gżejjer Faeroe u ż-żoni tar-Repubblika ta’ Ċipru fejn il-Gvern tar-Repubblika ta’ Ċipru ma jeżerċitax kontroll effettiv.”
(2)
Fl-Artikolu 2, il-paragrafu 2 jinbidel b’li ġej:
“2. Kull perjodu ta’ l-offerti għandu jibda fis-13.00 (ħin ta’ Brussell) fit-tieni Tlieta tax-xahar bl-eċċezzjonijiet li ġejjin:
(a)
F’Awwissu għandu jibda fis-13.00 (ħin ta’ Brussell) fit-tielet Tlieta;
(b)
f’Diċembru għandu jibda fis-13.00 (ħin ta’ Brussell) fl-ewwel Tlieta.
Jekk it-Tlieta tkun festa, il-perjodu għandu jibda fis-13:00 (ħin ta’ Brussell) tal-jum ta’ xogħol li jkun imiss.
Kull perjodu ta’ l-offerti għandu jintemm fis-13.00 (ħin ta’ Brussell) fit-tielet Tlieta tax-xahar bl-eċċezzjonijiet li ġejjin:
(a)
f’Awwissu għandu jintemm fis-13.00 (ħin ta’ Brussell) fir-raba’ Tlieta;
(b)
f’Diċembru għandu jintemm fis-13.00 (ħin ta’ Brussell) fit-tieni Tlieta.
Jekk it-Tlieta tkun festa, il-perjodu għandu jintemm fil-13:00 (ħin ta’ Brussel) tal-jum ta’ xogħol preċedenti.”
Artikolu 2
Ir-Regolament (KE) Nru 582/2004 huwa emendat kif ġej:
(1)
Fl-Artikolu 1, il-paragrafu 1 jinbidel b’li ġej:
“1. Offerta permanenti hija miftuħa sabiex tiġi ddeterminata r-rifużjoni għall-esportazzjoni tat-trab tal-ħalib xkumat imsemmi fis-sezzjoni 9 ta’ l-Anness I tar-Regolament tal-Kummissjoni (KEE) Nru 3846/87 (*) fi xkejjer ta’ mill-anqas 25 kilogramma piż nett u li jkun fih mhux aktar minn 0.5 % fil-piż ta’ materja mhux lattika miżjuda li jidħol taħt il-kodiċi tal-prodott ex ex 0402 10 19 9000, li hu maħsub għall-esportazzjoni lejn id-destinazzjonijiet kollha ħlief il-pajjiżi u ż-żoni li ġejjin:
(a)
pajjiżi terzi: Andorra, is-Santa Sede (l-Istat tal-Belt tal-Vatikan), il-Liechtenstein u l-Istati Uniti ta’ l-Amerka;
(b)
it-territorji ta’ l-Istati Membri ta’ l-UE li ma jagħmlux parti mit-territorju doganali tal-Komunità: Ġibiltà, Ceuta, Melilla, il-Komuni ta’ Livigno u Campione d’Italia, Heligoland, Greenland, il-Gżejjer Faeroe u ż-żoni tar-Repubblika ta’ Ċipru fejn il-Gvern tar-Repubblika ta’ Ċipru ma jeżerċitax kontroll effettiv.
(*) ĠU L 366, 24.12.1987, p. 1.”" 						
(2)
Fl-Artikolu 2, il-paragrafu 2 jinbidel b’li ġej:
“2. Kull perjodu ta’ l-offerti għandu jibda fis-13.00 (ħin ta’ Brussell) fit-tieni Tlieta tax-xahar bl-eċċezzjonijiet li ġejjin:
(a)
f’Awwissu għandu jibda fis-13.00 (ħin ta’ Brussell) fit-tielet Tlieta;
(b)
f’Diċembru għandu jibda fis-13.00 (ħin ta’ Brussell) fl-ewwel Tlieta.
Jekk it-Tlieta tkun festa, il-perjodu għandu jibda fis-13:00 (ħin ta’ Brussell) tal-jum ta’ xogħol li jkun imiss.
Kull perjodu ta’ l-offerti għandu jintemm fis-13.00 (ħin ta’ Brussell) fit-tielet Tlieta tax-xahar bl-eċċezzjonijiet li ġejjin:
(a)
f’Awwissu għandu jintemm fis-13.00 (ħin ta’ Brussell) fir-raba’ Tlieta;
(b)
f’Diċembru għandu jintemm fis-13.00 (ħin ta’ Brussell) fit-tieni Tlieta.
Jekk it-Tlieta tkun festa, il-perjodu għandu jintemm fil-13:00 (ħin ta’ Brussell) tal-jum ta’ xogħol preċedenti.”
Artikolu 3
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan għandu japplika mill-1 ta’ Jannar 2008.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 20 ta’ Diċembru 2007.

Labels: 3
17